open-index/open-wikipedia-markdown huggingface dataset:
Slepebåtaksjonen

**Slepebåtaksjonen** (også kjent som **Operasjon Polar Bear VI East**) var en militær alliert sabotasjeaksjon under andre verdenskrig i Fredrikstad og Moss den 8. februar 1945. Aksjonens mål var å eliminere tyskernes mulighet til å bruke slepebåtene til å blokkere innseilingene som en del kystforsvaret ved en eventuell alliert invasjon. 11 slepebåter ble kapret i Fredrikstad og 1 bergingsskip ble kapret i Moss. Skipene ble seilt til nøytralt farvann i Sverige der de ble til krigen sluttet.

## Bakgrunn
I den siste delen av andre verdenskrig satte de allierte i gang Operasjon Polar Bear VI. Bakgrunnen for dette var at den allierte ledelsen visste av erfaringer fra Frankrike at tyskerne som en del av kystforsvaret ville slepe inn innløpet handelsskip og senke dem for å blokkere havnene. De fikk også opplysninger om at dette var planlagt i Norge. Fungerende havner ville forenklet en allierte invasjon av Norge i tilfelle de tyske styrkene ikke overgav seg. Havnene i Fredrikstad og Moss ble ansett som veldig viktige. Den opprinnelige planen var at Special Operations Executive i samarbeid med Milorg skulle senke båtene på grunt vann, men etter hvert fant man ut at man kunne seile dem til Sverige. Aksjonen måtte foregå i dagslys da ferdselsforbudet trådte i kraft kl. 17.00.

## Forløp
Aksjonen ble igangsatt på morgenen den 8. februar 1945. I fullt dagslys ble flere slepebåter kapret midt i den tungt bevoktede havna i Fredrikstad. Kapteinene om bord ble vist den falske operasjonsordren og ble beordret til å sette kursen mot Sverige. Totalt 11 båter satte kursen ut mot møtestedet utenfor Hvalerøyene og deretter satte de kursen mot Kosterøyene i svensk farvann. Tyskerne var helt uvitende til aksjonen. Under aksjonen ble slepebåtene passert av en tysk patruljebåt og de ble observert av flere tyske soldater som svarte med vinking.

## Referanser


## Eksterne lenker

* «Jeg kjempet for alt jeg hadde kjært», artikkel fra nrk.no 7. februar 2015
Kalde spor

***Kalde spor*** er en norsk drama og krigsfilm fra 1962. Manus og regi var ved Arne Skouen. I hovedrollen spiller Toralv Maurstad, Henny Moan og Alf Malland. Musikken var ved Gunnar Sønstevold.

Filmen ble utgitt for første gang i HD på Blu-ray 15. mai 2024, i prosjektet *[[Norske Filmklassikere]]*.

## Handlingen
Det var okkupasjonstid vinteren 1944 og Oddmund (Toralv Maurstad) var los for tolv flyktninger. De var i tidsnød, men til tross for godvær hadde Oddmund beordret stans for å vente på kjæresten Ragnhild (Henny Moan). Hun kom to døgn senere, samtidig som det blåste opp til storm. Da de dro videre, klarte ikke Ragnhild påkjenningen. Oddmunds rival Tormod (Alf Malland) kom til stedet for å hjelpe henne. Men Oddmund nølte og sendte konvoien alene i forveien, og de tolv omkom. Femten år etter driver samvittigheten Oddmund tilbake til et oppgjør med fortiden. Han søker desperat etter utveier for å bli fri skyldbyrden.

## Eksterne lenker
*
Kanaripalme

**Kanaripalme** (*Phoenix canariensis*) er en palme fra Kanariøyene nært beslektet med daddelpalmen, men i motsetning til daddelpalmen er frukten ikke vanlig å spise. Palmen vokser relativt seint, men blir inntil 20 meter høy med fjærformede grønne blader med en lengde på 4-6 meter.

Kanaripalmen er en populær landskapspalme som er mye brukt langsetter gater, i parker og i hager i området rundt Middelhavet. Også andre steder i verden med tilsvarende varmt temperert klima er palmen vanlig å finne. Faktisk så langt nord som sørkysten av England finner man store eksemplar av palmen som blomstrer og produserer spiredyktige frø. Mye av forklaringen ligger i kuldeherdigheten til palmen. Den kan tåle kortvarige temperaturer ned mot &minus;8 ℃, men vil da ofte få frostskader på bladene hvis man ikke gir beskyttelse mot kulde. Palmen trenger varme sommere for å vokse bra.

## Eksterne lenker
*
Isotogastruridae

* *[[Isogastrura]]*

**Isotogastruridae** er en liten familie med seksbeinte leddyr som hører til ordenen spretthaler (Collembola). Familien omfatter bare sju kjente arter. 

## Utseende
Bittesmå (under 0,5 mm lange), slanke, bleke spretthaler med slank, sylindrisk kropp, korte bein og kort springgaffel (furca). Antennene er kortere enn hodet og fire-leddete. Hodet er nokså stort, litt lengre enn bredt, med fire mørke punktøyne på hver side.

## Levevis
Disse spretthalene lever på havstrender i sand eller rundt røttene på strandplanter.

## Utbredelse
De fleste av de kjente artene er fra Mellom-Amerika og Karibia, men gruppen er også kjent fra Kanariøyene (Fuerteventura), Ny-Caledonia og Madagaskar.

## Systematisk inndeling

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Arthropleona 
***** Gruppe Poduromorpha
****** Overfamilien Isotogastruroidea
******* Familien Isotogastruridae Thibaud & Najt, 1992
******** Slekten *[[Isotogastrura]]* Thibaud & Najt, 1992
********* *[[Isotogastrura ahuizotli]]* Palacios-Vargas & Thibaud, 1998
********* *[[Isotogastrura arenicola]]* Thibaud & Najt, 1992
********* *[[Isotogastrura atuberculata]]* Palacios & Thibaud, 2001
********* *[[Isotogastrura coronata]]* Fjellberg, 1995 – beskrevet fra Fuerteventura
********* *[[Isotogastrura litoralis]]* Thibaud & Weiner, 1997
********* *[[Isotogastrura madagascariensis]]* Thibaud, 2008
********* *[[Isotogastrura veracruzana]]* Palacios-Vargas & Thibaud, 1998

## Kilder
* Hopkin, S.P. 1997. Biology of the springtails (Insecta: Collembola).
* Checklist of the Collembola – Sjekkliste over verdens spretthaler
* Fjellberg, Arne 1995. The systematic position of the monotypic family Isotogastruridae (Collembola) with description of *Isotogastrura coronata* n.sp. from Furteventura, Canary Isles. Miscellanea Zoologica 17: 123-127. http://www.raco.cat/index.php/Mzoologica/article/viewFile/90473/169130

## Eksterne lenker
* 
* Sjekkliste over artene
Toppenhaug

**Toppenhaug** er et strøk i Drammen. Det ligger i bydelen Bragernes og utgjør de nedre deler av Bragernesåsen øst for Bragernes torg. Omliggende strøk er Bragernes sentrum i vest, Strøtvet i nordøst, Brakerøya i sørøst og Nøste i øst.

Navnet Toppenhaug stammer fra en husmannsplass som tidligere lå i området.

I dag består Toppenhaug for det meste av villabebyggelse. Unntak er Bragernes skole og det nærliggende park- og rekreasjonsområdet som kalles Kjappen.
Scooters diskografi

**[[Scooter (band)|Scooter]]** er et tysk techno-band som ble dannet i 1993, har solgt over 25 millioner plater, og vunnet over 80 gull- og platinasertifiseringer. Bandets medlemmer i dag er Hans-Peter Geerdes (H.P. Baxxter), Hendrik Stedler (Rick J. Jordan) og Michael Simon. Scooter har eksperimentert med mange forskjellige sjangere. Blant annet: happy hardcore eller hard trance og innen dance-sjangeren har de laget musikk innen hardstyle og jumpstyle. De har også prøvd ut hiphop, hardrock og house.

## Album
### Studioalbum

### Samlealbum

### Konsertalbum

### Videoer

## Singler

**Noteringer**
*1 Verken *Vallée de Larmes* eller dens B-siden, *Cosmos*, var utgitt på noen Scooter album i sin originale versjon, derimot ble remiksene utgitt på henholdsvis *Rough And Tough And Dangerous (The Singles 94/98)* og *...and the Beat Goes On!*.
*2 *Move Your Ass!*, *Friends* og *Endless Summer* var utgitt som *Move Your Ass EP* i England og Ireland.
*3 *Habanera* ble aldri kommersielt utgitt, siden den ble kuttet ut til fordel for *Nessaja*. Derimort ble den utgitt som en promo vinyl og ble senere utgitt i albumet *Push the Beat for This Jam*.
*4 *Stripped* var bare utgitt som digital nedlastning, dette gjaldt også albumversjonen av sangen (fra *Mind the Gap*) og den orkestralske versjonen.

## Remikser
* Ultra Sonic – Check Your Head (Scooter Remix) (1995)
* Interactive – Living Without Your Love (Scooter Remix) (1995)
* Shahin & Simon – Do The Right Thing (Scooter Remix) (1995)
* Shahin & Simon – Do The Right Thing (Scooter Radio Remix) (1995)
* Modern Talking – Win The Race (Scooter Remix) (2001)
* Marc Et Claude – Loving You (Ratty Remix) (2001)
* Gouryella – Tenshi (Ratty Remix) (2001)
* Starsplash – Wonderful Days 2001 (Ratty Remix) (2001)
* ATB – Hold You (Ratty Mix) (2001)
* Ron Van Den Beuken – Timeless (Ratty Full On Vocals Remix) (2003)
* Ron Van Den Beuken – Timeless (Ratty Dub Mix) (2003)
* Einmusik – Jittery Heritage (Scooter Remix) (2005)
* Bloodhound Gang – Uhn Tiss Uhn Tiss Uhn Tiss (Scooter Remix) (2005)
* Deichkind – Remmidemmi (Yippie Yippie Yeah) (Scooter Remix) (2006)
* Darren Styles vs Ultrabeat – Discolights (Scooter Remix) (2008)

## Referanser
Strøtvetbakken

**Strøtvetbakken** var en hoppbakke i Strøtvetåsen i Drammen. Bakken ble innviet i 1910 med et landsrenn med Kong Haakon VII og 6000 tilskuere til stede. Den ble siste gang brukt i 1938. Bakkerekorden var 53 meter. Bakken ble etterhvert for liten og ble erstattet i 1939 av Drafnkollen.

## Litteratur

*
Maria de Lourdes Pintasilgo

**Maria de Lourdes Ruivo da Silva Matos Pintasilgo** (født 18. januar 1930 i Abrantes, São João Baptista, død 10. juli 2004 i Lisboa) var en portugisisk politiker og statsminister. Hun var den første og hittil eneste kvinnen som har sittet som statsminister i Portugal. Hun er også den andre kvinnen som har fungert som statsminister i Europa, etter den britiske statsministeren Margaret Thatcher. 

Pintasilgo hadde sterke bånd til den katolske kirken i Portugal. Mellom 1952 og 1956 gikk hun på Lisboas katolske universitetet i Portugal, der ble hun blant annet ble president for den katolske kvinnegruppen. Hun ble også utnevnt av Vatikanet og tjente som kvinnens bindeledd mellom den romersk-katolske kirken og Kirkenes Verdensråd. 

Hun var medlem av den portugisiske delegasjonen til FN i årsskiftet 1971/1972. I 1974 ble hun utnevnt til statssekretær for sosial velferd i den første provisoriske regjeringen etter at nellikrevolusjonen i Portugal var over. Hun ble utnevnt til sosialminister tidlig i 1975. I 1975 ble hun også Portugals første ambassadør til FN for utdanning, vitenskap og kultur, UNESCO.

I 1979 ble hun kalt tilbake til Portugal av general António Ramalho Eanes, daværende president i Portugal, og hun ble spurt om å bli statsminister som hun takket ja til. Pintasilgo ble tatt i ed som statsminister i den portugisiske midlertidige regjeringen den 1. august 1979 med en løpetid på tre måneder i denne stillingen. 

I løpet av hennes tid i statsministerembetet presset hun blant annet på for å modernisere Portugals noe utdaterte velferdssystem. Hun presset også på for å forbedre den allmenne helse, utdanning, og arbeidsrett i Portugal. 

Maria de Lourdes Pintasilgo døde av hjertestans i sitt hjem i Lisboa den 10. juli 2004, i alder av 74 år.

## Referanser


## Eksterne lenker
* 
*
Q-Park

**Q-Park** er et nederlandsk selskap som driver parkeringsanlegg.

Selskapet ble stiftet i 1998 og har sitt hovedkontor i Maastricht. Det eies av det amerikanske investeringsselskapet KKR. I 2019 ble Q-Parks nordiske virksomhet kjøpt opp av det japanske selskapet Sumitomo og omdøpt til Aimo Park.

## Referanser
Den 4. parallell

***Den 4. parallell*** er en serie norske ungdomsromaner i sjangrene science fiction og thriller forfattet av Kjetil Johnsen. 

Første bok ble utgitt i 2009, og er solgt for utgivelse i Tyskland, Sverige og Danmark. Våren 2010 var det utgitt 2 bøker i serien.

## Innhold
Seriens hovedperson Emma Thomas er en norsk tenåring bosatt i Nevada, USA. Hennes far kvantefysikeren Haakon Olav arbeider ved et militært forskningssenter ved Homey Airport, bedre kjent som Area 51. Det avsløres tidlig i første bok at han forsket på mange verdener-teorien.

Etter en bilulykke der begge foreldrene dør våkner Emma fra koma, hardt skadet og med delvis hukommelsestap. Onkelen Harry, lillebroren, sykehuspersonalet og andre oppfører seg merkelig, tildels fiendtlig mot henne. Emma blir fortalt at hun har en hjerneskade, og begynner tvile på om de skremmende episodene hun etterhvert opplever kan være virkelige. Den første boken i serien er strukturert som en thriller, mens den andre har en post-apokalyptisk setting.

Science fiction-temaet parallelle verdener og muligheten for at individer kan kommunisere eller bevege seg mellom disse danner seriens røde tråd. De to første bøkene har dessuten bærende motiv bygd over teoretiske eller lite forståtte naturvitenskapelige prosesser. Bok 1 bygger på Lasarus-syndromet (at klinisk døde spontant restarter blodsirkulasjonen og våkner til live), mens bok 2 bygger på en Carrington-hendelse (teoretisk mulighet for at en solstorm kan slå ut all elektronikk på Jorden, navngitt etter Richard Carringtons observasjon av historiens hittil kraftigste registrerte solstorm i 1859). Bok 3 er lagt til en verden med en alternativ historie, hvor Aksemaktene vant andre verdenskrig og USA er delt mellom Tyskland og Japan. I bok 4 veves tidsreiser inn i plottet.

## Bøker i serien
#*Den 4. parallell : Lasarusfenomenet* (2009)
#*Den 4. parallell : Carrington-katastrofen* (2010)
#*Den 4. parallell : Aeon-paradokset* (2010)
#*Den 4. parallell : Maria-eksperimentet* (2011)
Pedro Miguel de Santana Lopes

**Pedro Miguel de Santana Lopes** (født 1956) er en portugisisk advokat og politiker. Han var statsminister i Portugal mellom 2004 og 2005. Han er tidligere og nåværende medlem av det portugisiske parlamentet. 

I 1991 ble han utnevnt til statssekretær for kultur i regjeringen av statsminister Cavaco Silva. Da var han også president for Sporting Clube de Portugal, ordfører i kommunen Figueira da Foz og ordfører i hovedstaden Lisboa. I denne perioden tjente han også til livets opphold som en sports-og politisk kommentator, samt at han grunnla en avis som han kalte Semanário og som ble gitt ut en gang i uka.

I 1998 annonserte han sin tilbaketrekning fra politikkens verden, etter at en komisk skisse fra en privat TV-stasjon ble publisert, og som presenterte ham og hans privatliv i et svært uheldig og flatterende lys.

Da han ble statsminister i 2004 arvet han en lang rekke økonomiske og politiske problemer. Da hans politiske parti først tok over makten i Portugal var landets økonomi i en elendig forfatning, med  stadig økende statlige utgifter og underskudd. På grunn av alle disse problemene klarte Santana Lopes ikke å skaffe seg et rykte som en dyktig statsminister.

## Referanser


## Eksterne lenker
* 
*
Katrin Šmigun

**Katrin Šmigun** (født 21. oktober 1979 i Tartu) er en estisk tidligere langrennsløper. Hun er tidligere juniorverdensmester og OL-deltaker.

Šmigun deltok for første gang i junior-VM i Gällivare i 1995. Hun vant 5 km klassisk under junior-VM i Pontresina i 1998. Hun deltok i to Vinter-OL, i 1998 og 2002, med 13.-plass på både 15 km klassisk i 1998 og 30 km klassisk i 2002 som beste plasseringer. Hun kom ellers på 15.-plass på 10 km jaktstart i 1998. Hun dro til University of Utah for å studere i 2003, og deltok i sitt siste FIS-renn i 2006.

Hun er gift med Knut Nystad, bror av Trond Nystad (som er gift med Claudia Nystad). Šmigun er datter av Anatoli Šmigun, søster av Kristina Šmigun-Vähi og søskenbarn av Aivar Rehemaa.

## Referanser


## Eksterne lenker
*
Washingtonia filifera

***Washingtonia filifera*** er en palme som vokser sørvest i ørkenen i USA mot grensen til Mexico.

*Washingtonia filifera* er nært beslektet med *[[Washingtonia robusta]]*, men er noe mer sentvoksende, har tykkere stamme og blir sjelden høyere enn 23 meter. Palmen overlever kortvarige temperaturer ned mot -12&nbsp;°C, men vil få store skader på palmebladene ved så lave temperaturer.

## Eksterne lenker
*
Poduridae

* *[[Podura]]*

**Poduridae** er en liten familie med seksbeinte leddyr som hører til ordenen spretthaler (Collembola). Familien omfatter bare fire beskrevne arter i en enkelt slekt. 

## Utseende
Små (opptil 1,5 mm), brede, mørkt blåfiolette spretthaler. Beina og antennene er ganske korte, men springgaffelen er lang slik at dyret kan hoppe ved å spenne denne mot vannets oveflatehinne. Øynene er forholdsvis store med tallrike fasetter.

## Levevis
*[[Podura aquatica]]* kan finnes i store mengder på overflaten av vann. Den lever av plante- og dyrerester.

## Utbredelse
*[[Podura aquatica]]* er vidt utbredt og finnes i den palearktiske sone, Sørøst-Asia og Nord-Amerika.

## Systematisk inndeling
Inntil nylig var det vanlig å regne med bare én art i denne gruppen, *[[Podura aquatica]]*, men man opererer nå med fire kjente arter.

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Arthropleona 
***** Gruppe Poduromorpha
****** Overfamilien Poduroidea
******* Familien Poduridae Latreille, 1804
******** Slekten *[[Podura]]* Linnaeus, 1758
********* *[[Podura aquatica]]* Linnaeus, 1758
********* *[[Podura fuscata]]* Koch & Berendt, 1854
********* *[[Podura infernalis]]* Motschulsky, 1850
********* *[[Podura pulchra]]* Koch & Berendt, 1854

## Kilder
* Hopkin, S.P. 1997. Biology of the springtails (Insecta: Collembola).
* Checklist of the Collembola – Sjekkliste over verdens spretthaler
* Fauna Europaea, utbredelsesdatabase for europeiske dyr 

## Eksterne lenker
* 
* Sjekkliste over artene, med bilder
* Bilder av ''Podura aquatica''
Pat Sapp

**Pat Sapp** (født 12. april 1953 i Columbus i Ohio) er en kjelkehockeyspiller fra USA, som spiller keeper. Han ble skadd i en fallskjermulykke da han var i U.S. Marine Corps i 1975. 

På klubbnivå spiller han for Dallas Stars.

## Meritter
* Paralympiske vinterleker 2002
** Gull

## Referanser


## Eksterne lenker
* Paralympic.org - Paralympiske resultater
* Salt Lake 2002 – ''Pat SAPP – United States of America (USA)''
Tøffelhelt

**Tøffelhelt**, tidligere også kalt **tøffeldanser**, **tøffeltrell** og **tøffelridder**, er en nedsettende eller ertende karakteristikk av en kuet ektemann som lar seg dominere av kona si.

## Bakgrunn
I gamle dager var tøfler vanlig fottøy for kvinner når de arbeidet inne i huset. Fottøyet ble derfor symbol på kvinner og deres makt over menn. En mann som var «under tøffelen» var altså under hustruens kommando. Et tilsvarende uttrykk er «å stå under hælen». Uttrykket er opprinnelig tysk der det heter *unter dem Pantoffel stehen* («stå under tøffelen»). Det skal komme av en gammel forestilling i tysk tradisjon: Når et brudepar ble gift, gjaldt det for ektefellene å være den som først tråkket den andre på foten for å få makten i ekteskapet. Skikken er omtalt i det satiriske diktet *Meier Helmbrecht* fra omkring 1250 og holdt seg til 1800-tallet.

De gamle uttrykkene *tøffelhær*, *tøffelregiment* og *skjørteregiment* betegner en flokk av tøffelhelter og viser til det samme maktforholdet i hjemmet og ekteskapet. Det svenske ordet *toffelhjälte* er kjent siden 1896.

## Tøffelhelter i populærkulturen
Tøffelhelter, det vil si menn styrt av sterke koner, har i det tradisjonelle patriarkalske samfunnet blitt sett på som komiske og umandige figurer og blitt latterliggjort i en mengde historier og vitser, særlig filmkomedier og tegneserier. Blant annet var den amerikanske skuespilleren W. C. Fields (1880 &ndash; 1946) kjent for slike karikerte roller, og en av hans filmer, *It's a Gift* fra 1934, fikk tittelen «Tøffelhelten» på dansk og norsk. I Sverige var *Lilla Fridolf *en populær radio-, film- og tegneserie om en «äkta toffelhjälte» på 1950-tallet, og i Tyskland kom kortfilmen *Der* *Pantoffelheld* i 1923, en ny tysk film med samme tittel hadde premiere i 1962. I Tyskland ble også plateinnspillingen av komedien *Pietsch als Pantoffelheld* utgitt tidlig på 1900-tallet. I Sveits spilte Trio Eugster inn *De Pantoffelheld*, og også norske Vidar Sandbeck laget ei vise om *Tøffelhelten*.

Andre eksempler på tøffelhelter er rollefiguren *Kjell* i Olsenbanden-filmene samt tegneseriefigurene *[[Fiinbeck og Fia|Fiinbeck]]*, som plages av den sosialt ambisiøse Fia, *[[Hårek]]*, som ikke er redd for å fare i viking, men likevel ikke tør å sette seg opp mot kona Gyda, og Harold, den kuede mannen til Beates venninne Selma, i tegneseriene om Pondus. En annen tøffelhelt er rolleskikkelsen *Richard Bucket*, spilt av Clive Swift, mannen til *Hyacinth Bucket* i den britiske komiserien *Høy på pæra* (*[[Keeping Up Appearances]]*).

## Myke menn
På 1970-tallet oppstod betegnelsen «myk mann» om en følsom og forståelsesfull, ofte politisk radikal mann som i motsetning til egoistiske «machomenn» og gammeldagse «familieoverhoder», var for likestilling mellom kjønnene og deltok aktivt i familieliv, hus- og barnestell. Begrepet var ikke nedsettende som «tøffelhelt».

## Se også
* Kjønnsrolle
* Antihelt

## Referanser
Anatoli Šmigun

**Anatoli Ivanovitsj Šmigun** (russisk: *Анатолий Иванович Шмигун*, født 5. desember 1952 i Zlatoust) er en estisk langrennstrener og tidligere sovjetisk langrennsløper. Han er juniorverdensmester fra 1972 og trener for Team Šmigun i verdenscupen siden 1999. Han trente det estiske kvinnelandslaget 1993–1994.

Šmigun vant 10 km under junior-VM i 1972, og vant 70 km i det sovjetiske mesterskapet i 1976 og 1979. Han var med på Sovjetunionens landslag 1974–1977, og vant senere syv titler i estiske mesterskap fra 1977–1982. Šmigun var blant de sovjetiske utøverne under Vinter-OL 1976 i Innsbruck, men ble vraket til fordel for Jevgenij Beljajev på 50 km.

Han har eksamen fra Statsuniversitetet i Moskva fra 1977 og 1988.

Han ble tildelt Den hvite stjernes orden av 3. klasse i 2006, samt Estlands Røde Kors' orden i 2001.

Šmigun er far til Kristina Šmigun-Vähi og Katrin Šmigun, samt onkel til Aivar Rehemaa.

## Referanser


## Eksterne lenker
* Biografi ESBL-is
Loulé

**Loulé** er en by og en kommune i Distrito de Faro i den sentrale delen av Algarve sør i Portugal.  Det er den største og mest folkerike kommunen i Algarve med et areal på 764,2 km². Selve byen har cirka 12&nbsp;100 innbyggere, i hele kommunen bor det 70&nbsp;622 innbyggere (2011). Loulé er et viktig turiststed på Portugals sydkyst, (Algarvekysten), kjent for sitt årlige karneval – Carnaval de Loulé. Kommunen grenser til Almodovar i nord, Alcoutim, Tavira, São Brás de Alportel og Faro i øst, i sør til Atlanterhavet og i vest til Albufeira og Silves. I tillegg til byen som har gitt kommunen navn, ligger også byen og feriestedet Vilamoura/Quarteira i kommunen.

## Kommunens sogn
Lagoa består fra 2013 av ni sogn (freguesias):
* Almancil
* Alte
* Ameixial
* Boliqueime
* Quarteira
* Querença, Tôr e Benafim
* Salir
* São Clemente
* São Sebastião

## Kjente personer fra Loulé
*José Mendes Cabeçadas (1883–1965) – Portugals president i 1926
*Aníbal Cavaco Silva (1939- ) – Portugals president fra 2006

## Referanser




## Eksterne lenker
*
Matt Coppens

**Matt Coppens** (født 18. april 1971 i Evergreen Park i Illinois) er en handicapidrettsutøver fra USA, som har deltatt i både paralympiske sommer- og vinterleker. Han ble påkjørt av en annen bil, som polititjenestemann, 30. desember 1994. Han måtte amputere begge beina etter denne ulykken.

Etter de paralympiske vinterlekene 2000 begynte han med kjelkehockey, og 8 måneder senere ble han tatt ut på USAs landslag for de paralympiske vinterlekene 2002. I 2001 ble han kåret til *RIC Blackhawks 2001 Rookie of the Year*.

## Meritter
* Paralympiske vinterleker 2002
** Gull i kjelkehockey

* Paralympiske sommerleker 2000
** 12.-plass i sittevolleyball

## Eksterne lenker
* Paralympic.org - Paralympiske resultater
* Salt Lake 2002 – ''Matt COPPENS – United States of America (USA)''
Dagrun Agnete Ødegaard

**Dagrun Agnete Ødegaard** (født 1969) er en norsk bonde, lærer og politiker (KrF). Hun er lokalpolitiker i Gjerdrum kommune i Akershus. I perioden 1999 til 2003 var hun medlem av kommunestyre og hovedutvalg for kultur, og i perioden 2003 til 2007 kommunestyre og hovedutvalg for tekniske tjenester. Fra 2007 var hun varaordfører og medlem av formannskap og kommunestyre, samt gruppeleder for Gjerdrum KrF. Fra 2015 er hun igjen medlem av kommunestyre og formannskap. 

## Referanser
Carlos Galvão de Melo

**Carlos Galvão de Melo** (født 4. august 1921 i Buarcos i Figueira da Foz i Portugal, død 20. mars 2008 i Alcabideche i Estoril) var en portugisisk militær offiser fra Força Aérea Portuguesa (det portugisiske luftforsvaret).

## Biografi
Galvão de Melo var den eldste av ni barn. Han var et av medlemmene av det portugisiske Junta de Salvação Nacional som etter nellikrevolusjonen den 25. april 1974 styrtet det diktatoriske Estado Novo-regimet og som var med på å etablerte demokrati i Portugal etter nesten femti år med militær-diktatur. 

Han ble snart kjent som en av de mest konservative og reaksjonære medlemmende av juntaen. I 1980 stilte han som presidentkandidat, men han fikk en svært liten mengde stemmer.

I 1990-årene valgte han å trekke seg fra politikken på grunn av diverse kontroverser på grunn av hans støtte til den indonesiske annekteringen av Øst-Timor. 

Han giftet seg to ganger og fra sitt første ekteskap hadde han seks barn.

## Referanser
José Baptista Pinheiro de Azevedo

**José Baptista Pinheiro de Azevedo** (født 5. juni 1917 i Luanda, død 10. august 1983 i Lisboa) var en portugisisk politiker, ivrig reformator og revolusjonerende militær offiser. Han hjalp til med å styrte Marcelo Caetano og hans eneveldige Estado Novo-regime i 1974. 

José Baptista Pinheiro de Azevedo tjenestegjorde som statsminister nummer 105 i Portugal mellom den 19. september 1975 og 23. juni 1976. Han stilte som presidentkandidat i 1976 som han tapte.

José Baptista Pinheiro de Azevedo var en av de to høyeste rangerte militære offiserene som ble anklaget av Oswald LeWinter for deres handel med våpen som ble hevdet å føre til døden for Francisco de Sá Carneiro og Adelino Amaro da Costa.

## Referanser
Rick J. Jordan

**Hendrik Stedler** (født 1. januar 1968 i Hannover i Tyskland), kjent som **Rick J. Jordan**, er en tysk musiker som er medlem i den tyske technogruppen Scooter.  

Jordan lærte å spille piano da han var fem år gammel, og har fullført lydmikserstudier. For øyeblikket er han ansvarlig for lyddesign-aspektet og melodiproduksjonen for Scooter. Han bor i Hamburg. 

Rick J. Jordan er gift med Nikk. Sammen har de datteren Keira som ble født 21. august 2007. Nikk har tidvis opptrådt for Scooter med sin naturlige stemme og med stemmen «pitched». Hun var tidligere vokalist for bandet Crown of Creation fra Hannover. 

Før Scooter ble til startet Rick J. Jordan bandet Celebrate the Nun sammen med H.P. Baxxter. Han har også spilt keyboards i bandene *Laser*, *Megabyte*, *Die Matzingers* og *Never Delay*.

### Bibliografi
* Matthias Blazek: *Das niedersächsische Bandkompendium 1963–2003 – Daten und Fakten von 100 Rockgruppen aus Niedersachsen.* Celle 2006 ISBN 978-3-00-018947-0

## Referanser


## Eksterne lenker
* 
* 
* Offisiel hjemmeside av Scooter
Terminus ante quem

**Terminus ante quem** («taq») er latin og betyr omtrent *tidspunkt før hendelse*. Det brukes med betydningen *senest*, i sammenhenger der man ikke er i stand til å angi noen eksakt alder, for eksempel på datering innen arkeologi.

## Se også
*Terminus post quem
Proviantgården

**Proviantgården**, også kalt **Provianthuset**, er en bygning på Slotsholmen i København. Det huser i dag medlemmer av Folketinget, medlemmer av Folketingets administrasjon samt lesesal for Rigsarkivet. 

Proviantgården ble oppført under Christian den IV i tidsrommet 1599-1605.
Den var opprinnelig en del av Christian den IVs krigshavn og skulle benyttes til opplagring av forsyninger til flåten. Krigshavnen lå øst for Københavns slott og besto blant annet av et stort firkantet havnebasseng kalt Tøjhusgraven. Bassenget var flankert av Proviantgården og Tøjhuset og ut mot havnen var den stengt av en festningsmur og Galejhuset; en lagerbygning for krutt og øl. Her kunne krigsskipene loses gjennom porten og dras rundt i bassenget for å rustes ut; først til Tøjhuset hvor man lastet ombord kanoner og andre våpen, så til Proviantgården for å få ombord mat; i hovedsak salt kjøtt og tørt brød og til slutt til Galejhuset.

Dette havneområdet ble nedlagt i 1867-68 og på stedet ligger nå Det Kongelige Biblioteks have. 

Proviantgården har vært herjet av brann tre ganger i henholdsvis 1626, 1719 og 1992. Av den opprinnelige bygningen er det derfor kun murverket tilbake. 

## Referanser
Jákup Andrias Vang

**Jákup Andrias Jacobsen Vang** (født 21. januar 1882 på Kaldbak, død 20. mars 1964) var en færøysk bonde og politiker (Sb.). Han var innvalgt på det færøyske Lagtinget fra Suðurstreymoy 1924–1928.

Han var av gammel bondeslekt som sønn av Magnus Jacobsen og Marie Reinert på gården Frammi í Stovu på Kaldbak. På morssiden var han fetter av lagtingsmann Johan Reinert. Han giftet seg i 1904 med Marie Bærentsen på Sund. Blant deres fem barn var lagtingsmann Hanus við Høgadalsá (født Vang).

## Referanser
Simon Thorkildshøj

**Simon Anthonius Thorkildshøj** (født 16. mai 1873 på Nes på Eysturoy, død 19. november 1951), kalt **Símun á Torkilsheyggi**, var en færøysk fyrvokter og konservativ politiker (Sb.).

Han var sønn av Ole Thorkildshøj og Anne Sofie Eline Poulsen på Nes. Han giftet seg i 1893 med Caroline Fredrikke Petersen, datter av lærer, lagtings- og folketingsmann Johannes Petersen og hustru Susanne Fredrikke Olesdatter på Saltnes. Deres datterdatter Karolina Petersen var sykehjemsforstander og sosialminister.

Han var fyrvokter på Toftir ved Nes 1893–1924, deretter på Borðan på Nólsoy ved innseilingen til Tórshavn 1924–1939.

Thorkildshøj  ble regnet blant Sambandsflokkurins sterkeste støtter på Eysturoy. Partiet ble navngitt og først ledet av hans svoger, prost, lagtings- og landstingsmann Fríðrikur Petersen på Nes. Selv var Thorkildshøj innvalgt på Lagtinget fra Eysturoy 1910–1914 og 1924–1928. Han var også formann i Nes' sognestyre (kommunestyre) 1914–1918 og klokker i sognekirken på Nes mens svogeren var prost der. Hans navn knyttes også til arbeid for avholdsbevegelsen og kristlige organisasjoner.

## Referanser
Daniel Johan Thomsen

**Daniel Johan Thomsen** (født 23. mai 1878 i Hvalba, død 28. mars 1941), kalt **Dánjal á Løðhamri**, var en færøysk kjøpmann, gårdbruker og politiker (Sj.).

Han innvalgt på det færøyske Lagtinget fra Suðuroy fra 1918 til 1920, i den første perioden der Sjálvstýrisflokkurin hadde flertallet, som følge av den første verdenskrig.

Han var sønn av fisker Thomas Danielsen og hustru Maren Elisabeth Danielsdatter i Hvalba. Han giftet seg med Susanne Elisabeth Nolsøe, datter av kjøpmann og skipsreder Napoleon Nolsøe og hustru Ellen Elisabeth Mortensen i Vágur. Han drev en kjøpmannsforretning med fiskebåtrederi på Løðhamar i Vágur i kompaniskap med Jesper Andreas Hjelm. Forretningen gikk dårlig de første årene, etter at den ene av deres tre fiskekuttere sank «med mann og mus», den andre havarerte og sank, mens den siste måtte selges. Midt i 1920-årene flyttet Thomsen til Danmark og ble fruktbonde.

Han døde i Danmark og ble gravlagt på Vestre kirkegård i København.

## Referanser
Clifford Husbands

**Clifford Straughn Husbands** (født 5. august 1926 i Saint Andrew Parish på Barbados, død 11. oktober 2017) var generalguvernør på Barbados fra 1996 til 2011. Han overtok da Nita Barrow døde i 1996. Han var advokat av yrke.

## Referanser


## Eksterne lenker
* Biografi *(Barbados Government Information Service)* **(english)**
Rasmus Rasmussen (politiker)

**Rasmus Rasmussen** (født 18. mars 1880 i Víkar, død 30. mai 1961 i Fuglafjørður) var en færøysk skipper, navigatør og politiker.

Han var innvalgt på det færøyske Lagtinget fra Eysturoy fra 1940 til 1946. Han ble første gang valgt i januar 1940 på Sjálvstýrisflokkurins liste. Et halvt år senere meldte han overgang til Fólkaflokkurins lagtingsgruppe. Da hadde han allerede stemt sammen med Fólkaflokkurin, som utgjorde Lagtingets mindretall, imot den midlertidige styreformen som delte makten mellom Lagtinget og amtmannen på Færøyene, så lenge øysamfunnet var avskåret fra Danmark under den andre verdenskrig. I 1943 og 1945 ble Rasmus Rasmussen gjenvalgt til Lagtinget på Fólkaflokkurins liste på Eysturoy.

## Referanser
Michael Simon

**Michael Simon** (født 29. august 1972 i Hamburg) er en Tysk DJ og musiker. Han er for tiden medlem av bandet Scooter. Hans arbeid med  Scooter er The Ultimate Aural Orgasm, Jumping All Over The World og Under The Radar Over The Top. Han jobbet tidligere som tekniker for Scooter da Jay Frog hadde den plassen Michael har i dag. I 2006 ble Michael offisielt medlem av Scooter, etter å ha jobbet for Scooter som tekniker i nesten ti år.

## Referanser


## Eksterne lenker
* 
* 
* Fan side
* Scooter sin offisielle side
Agualva-Cacém

**Agualva-Cacém** er en by i Portugal i kommunen Sintra. Den består av freguesaene Agualva, Cacém, Mira-Sintra og São Marcos. Byen har omtrent  innbyggere.

Selv om byen offisielt heter Agualva-Cacém, blir den som oftest bare kalt for Cacém. Byen ligger innenfor storbyområdet Lisboa.

## Historie
Agualva-Cacém fikk bystatus den 12. juli 2001 og hørte tidligere til et *freguesia* med samme navn. Da den fikk bystatus ble den offisielt delt inn i de fire tidligere nevnte *freguesias*.

## Referanser


## Eksterne lenker
*
Força Aérea Portuguesa

**Força Aérea Portuguesa** (**FAP**) er Portugals flyvåpen. Det ble dannet 1. juli 1952, da hærens flyvåpen (*Aeronáutica Militar*) og marinens flyvåpen (*Aviação Naval*) ble slått sammen. Det er en av tre forsvarsgrener i Portugals forsvar og har historie som går tilbake til 1911.

## Historikk
Portugisisk militærflyving har røtter tilbake til 1911 da hærens telegraftjeneste opprettet et ballongkompani og mottok en håndfull fly. Under første verdenskrig deltok portugisiske piloter på vestfronten i britiske og franske skvadroner. Portugisiske kolonistyrker i Mosambik disponerte en flyskvadron i sine operasjoner mot tyske styrker i Tysk Øst-Afrika.

I 1914 ble hærens flytjeneste (*Serviço Aeronáutico Militar*) og den militære flyskolen (*Escola Militar de Aeronáutica*) etablert. Disse ble senere senere samlet og reorganisert i 1918, samme år ble de første operative skvadronene etablert. Marinens flyvåpen ble grunnlagt i 1917.

I 1924 ble hærens flyvåpen en egen våpenart på lik linje med infanteriet og artilleriet. I 1937 ble organisasjonen reorganisert og fikk egen overkommando og i praksis gjort uavhengig fra resten av hæren.

Flyvåpnene deltok under revolusjonen i 1926, den spanske borgerkrigen og i nøytralitetsvern under andre verdenskrig. Portugal ble medlem av NATO i 1949. 

Da flyvåpnene ble slått sammen i 1952 besto flyparken av en blanding av britiske, amerikanske og tyske flytyper.

## Nåværende flytyper
Richard Møller Nielsen

**Richard Møller Nielsen**, også kalt **Ricardo**, (1937–2014) var en dansk fotballspiller og landslagstrener for blant annet ,  og . Som trener for Danmark var han med på å vinne Fotball-EM 1992 i Sverige, og Confederations Cup 1995 i Saudi-Arabia.

## Klubbkarriere
Richard Møller Nielsen begynte sin karriere som fotballspiller i OB og fikk to landskamper, men han måtte tidlig legge opp på grunn av en skade.

## Trenerkarriere
Etter å ha lagt opp ble han trener for blant annet Esbjerg fB, OB og det danske ungdomslandslaget. Han oppnådde blant annet å vinne sølvmedaljer i sin første sesong som trener for Esbjerg fB.

Etter mange år som assistent for Sepp Piontek ble han i 1990 landstrener som en nødløsning, da Horst Wohlers ikke kunne komme fri fra sin eksisterende kontrakt med Bundesliga-klubben Bayer Uerdingen, selv om Fotballforbundet hadde ansatt ham som landstrener. Sine største triumfer oppnådde Møller Nielsen da han med Danmarks A-landslag vant Europamesterskapet i fotball 1992 i Sverige og Confederations Cup 1995 i Saudi-Arabia. Richard Møller Nielsen var i alt trener i 49 tellende kamper (EM, VM, OL og Confederations Cup samt kvalifikasjoner), og av dem tapte han kun syv. Europamesterskapstittelen og seieren i Confederations Cup gjør ham til den eneste danske landslagstreneren med finaleseier med det danske landslaget i en større turnering.

Så ble han landslagstrener for Finland (1996-1999) og landstrener for Israel (2000-2002). Han var deretter i ca. ett år trener for Kolding FCs 2. divisjon. Han ble kåret til årets trener i Danmark i 1975 og *World Soccer World Manager of the Year 1992*.

Møller Nielsen var også trener for Danmark under EM i 1996 i England.

## Referanser


## Eksterne lenker
* 
* 
*
…And the Beat Goes On!

***...and the Beat Goes On*** er debutalbumet til det tyske dancebandet Scooter. Det er utgitt fire singler fra dette albumet: «Hyper Hyper», «Move Your Ass!», «Friends» og «Endless Summer».

## Sporliste
#«Different Reality» – 5:33
#«Move Your Ass!» – 5:38
#«Waiting For Spring» – 4:28
#«Endless Summer» – 4:04
#«Cosmos» – 6:06
#«Rhapsody in E» – 6:02
#«Hyper Hyper» – 5:00
#«Raving in Mexico» – 6:05
#«Beautiful Vibes» – 5:13
#«Friends» – 5:10
#«Faster Harder Scooter» – 5:06

## Annet
* «Waiting For Spring» er basert på The Loop!s remiks av singelen «Parade» (1994) av Community i samarbeid med Fonda Rae, kalt «Parade (Waiting 4 Spring)». The Loop! besto av H.P. Baxxter, Rick J. Jordan og Ferris Bueller før de senere ble Scooter.
* «Hyper Hyper» har elementer fra den skotske gruppen Ultra-Sonics sang «Annihilating Rhythm» (1993), som var en stor skuffelse for Ultra-Sonic.

## Referanser


## Eksterne lenker
*
Águeda

**Águeda** er en by og kommune i Portugal med et areal på 335,3 km² og en befolkning på om lag 50&nbsp;000. Bysentrum har en befolkning på 14&nbsp;504,mens resten er fordelt på 11 bydeler innenfor distriktet Baixo Vouga.

Kommunen ligger i Aveirodistriktet i Beixo Vouga. Águeda er har vært kommune siden 1834 og har hatt offisiell bystatus siden 1985.

Byens forhistorie omfatter påfølgende keltiske, turduli og lusitanske innbyggere siden bronsealderen. Det er flere megalittiske monumenter, inkludert det arkeologiske stedet ved Cabeço do Vouga, en romersk militær festning langs ruter fra Olissipo (Lisboa) til Bracara Augusta (Braga)

Águeda er også kjent for sitt paraplyhimmelprosjekt, en årlig kunstinstallasjon som dekker gatene med fargerike paraplyer. Installasjonen ble første gang gjennomført i 2011 av den lokale gruppen Sextafeira Produções, og har siden blitt en populær turistattraksjon og et symbol på byens kulturelle vitalitet.

## Demografi

## Freguesaer
Kommunen består siden 2013 av elleve bydeler (freguesias):
* Aguada de Cima
* Águeda e Borralha
* Barrô e Aguada de Baixo
* Belazaima do Chão, Castanheira do Vouga e Agadão
* Fermentelos
* Macinhata do Vouga
* Préstimo e Macieira de Alcoba
* Recardães e Espinhel
* Travassô e Óis da Ribeira
* Trofa, Segadães e Lamas do Vouga
* Valongo do Vouga

## Referanser


## Eksterne lenker
* 
* Bilder fra Águeda
Aveiro

**Aveiro** kan vise til:
*Et distrikt i Portugal, se Aveiro (distrikt)
*En kommune i Brasil, se Aveiro (Brasil)
*En by i Portugal, se Aveiro (Portugal)
Liste over byer i Portugal

Dette er en liste over byer i Portugal. I Portugal får et sted bystatus når det oppfyller visse krav, som et visst innbyggertall, god infrastruktur (skoler, legehjelp, kultur og idrett) eller er et historisk viktig sted. Per 2009 har 156 steder i Portugal bystatus.

I Portugal er ikke en by en administrativ inndeling, så en by ligger ofte i en kommune med et annet navn. Enkelte kommuner inneholder flere byer.

Åtte byer har blitt regnet som byer helt siden Portugal ble et selvstendig kongedømme (*de facto* 1128): Braga, Coimbra, Lamego, Porto og Viseu, i tillegg til Évora, Lisboa og Silves, som ble annektert senere.

## Liste

## Referanser

*Bortsett fra byen Figueira da Foz.

## Kilder
#
#
Dvergdaddelpalme

**Dvergdaddelpalme** (*Phoenix roebelenii*) er en sentvoksende palme i palmeslekten *[[Phoenix (planter)|Phoenix]]* som sjelden blir høyere enn 2 meter. Palmen kommer opprinnelig fra Sørøst-Asia i området fra Yunnan-provinsen i Sørvest-Kina til nordlige Laos og Vietnam.

I dag finner man palmen ofte som containerplante både inne og utendørs, og en av forklaringen til dens popularitet er at den har høy motstandsdyktig for pest og sykdom, samtidig som den tåler moderat tørke og klarer seg uten mye stell.

De fjærformede bladene blir 60-120 cm lange og har en grå-grønn farge.

## Eksterne lenker
*
Serafimermedaljen

**Serafimermedaljen** er en svensk medalje som utdeles av Sveriges monark. Den ble innstiftet i 1748 og er tilknyttet Serafimerordenen. Ulikt ordenen, som fra 1975 bare tildeles utlendinger og svenske kongelige, tildeles Serafimermedaljen fortsatt svenske borgere for særlig humanitære eller samfunnsnyttige fortjenester.

## Kongelige medaljer
Serafimermedaljen er, sammen med H.M. Konungens medalj, Litteris et Artibus, Prins Eugen-medaljen og Prins Carl-medaljen, en av de kongelige, svenske medaljer som tildeles i hoffprotokoll.

## Utforming
Serafimermedaljen er laget i gull og bærer på advers Fredrik I av Sveriges portrett omgitt av kongens navn og tittel på latin. Reversen har innskriften «ORDO EQ. SERAPHIN. RESTAURATUS NATALI REGATUS LXXIII» omgitt av Serafimerordenens ordenskjede. Ytterst står en omskrift med devisen «PROCERES CUM PRINCIPE NECTIT» (*den forener de fremste med fyrsten*) og årstallet «1748». Devisen er et sitat fra den romerske poeten Claudius Claudianus. Medaljen er i 8. størrelse i det svenske systemet for medaljedimensjoner.
 Den har en kongekrone på toppen og er opphengt ved hjelp av en rekke lenker.

## Tildeling
Serafimermedaljen tildeles svært sparsomt. Blant mottagere av medaljen er forretningsmannen og bankdirektøren Jacob Wallenberg (1975), diplomaten Olof Rydbeck (1987), forretningsmannen Peter Wallenberg (2000), diplomaten Hans Blix (2004), professor Sture Linnér (2008) og dirigenten Herbert Blomstedt (2012).

## Referanser


## Eksterne lenker
*
Hurtigløp på skøyter under Vinter-OL 1992 – 1000 meter herrer

**1 000 meter herrer** var en øvelse i hurtigløp på skøyter under Vinter-OL 1992 og ble avholdt på Stade de Patinage Olympique i Albertville, Frankrike den 18. februar 1992. Løpet ble gått utendørs i motsetning til innendørsbanen i Calgary fire år tidligere.

46 utøvere fra 17 nasjoner deltok på distansen.

## Medaljevinnere

## Rekorder
Dette var gjeldende verdens og olympisk rekord før Vinter-OL i 1992:

Det ble ikke satt noen ny olympisk rekord under øvelsen.

## Resultater

## Referanser


## Eksterne lenker
* 
* Offisiell olympisk rapport
* Speed Skating at the 1992 Albertville Winter Games: Men's 1,000 metres  på Sports-Reference.com/olympics
*  Distance result: Olympic Winter Games 1992 · Men · 1.000 Metre på Speedskatingnews.info
*   Results of the 1992 Olympic Winter Games 1000 meters Men.
*  Results Olympic Games 1991/92 Men - 1000m 18 Feb 1992 - Albertville på http.ISU.html.infostradasports.com
*  Speed Skating Olympic Games 1992 Results - Men's 1000 metres - 18th February på The-Sports.org
*  
;Videoer fra YouTube.com
*  1t 07min 50sek
Our Happy Hardcore

***Our Happy Hardcore*** er det andre albumet til den tyske dansegruppen Scooter. Den tredje og siste singelen fra albumet, «Rebel Yell» var en coverversjon av Billy Idols sang med samme navn.

## Sporliste
#«Let Me Be Your Valentine» – 5:42
#«Stuttgart» – 4:52
#«Rebel Yell» – 3:57
#«Last Minute» – 2:57
#«Our Happy Hardcore» – 5:25
#«Experience» – 4:56
#«This is a Monstertune» – 4:22
#«Back in The U.K.» – 3:25
#«Hysteria» – 5:18
#«Crank It Up» – 4:08

## Utvidet versjon
Det var også utgitt en utvidet versjon av albumet. Det ble utgitt den 18. april 2000 av plateselskapet JVC Japan. Denne versjonen av albumet var ikke tilgjengelig i Tyskland før sent i 2003. Den utvidede versjonen inneholdt fem nye spor, deriblant remikser av alle tre singlene fra det originale albumet.

De nye sporene var:
*«Back in the U.K.» (Lang versjon) – 5:27
*«Back in the U.K.» (Tom Wilson Remiks) – 5:50
*«Let Me Be Your Valentine» (Commander Tom Remiks) – 8:05
*«Eternity» – 5:23
*«Rebel Yell» (Utvidet miks) – 4:44

## Noter
*«Rebel Yell» er en coverversjon av Billy Idols sang, med samme navn.
*Sangen «Last Minute» er en versjon av den hebraiske folkesangen «Hava Nagila».
*«Back In The UK» sampler kjenningsmelodien til den britiske TV-serien *[[Miss Marple (TV serie)|Miss Marple]]*, som er skrevet av Ron Goodwin.
*En remikset versjon av «Crank it Up» er brukt i *[[Da Ali G Show]]* som Brünos (spilt av Sacha Baron Cohen) kjenningsmelodi.

## Referanser


## Eksterne lenker
*
Ankerorm

se tekst

**Ankerorm** er en gruppe hoppekreps som lever parasittisk på fisk i ferskvann.
De parer seg i det siste frittsvømmende utviklingsstadiet. Etter paringen, borer hunnen seg inn i fisken og tar en usegmentert, makk-aktig form, vanligvis med en del hengende utenfor fiskens kropp.

## Diagnose
Symptomer på ankerorm kan være:
# Ankerormer kan sees med det blotte øye.
# Fisken klør seg mot objekter.
# Fisken er rød på enkelte steder på huden.
# Hele fiskekroppen er betent.
# Bittesmå hvitgrønne eller røde makk i sår.
# Åndedrettsproblemer.
# Generell slapphet.

## Behandling
Det finnes flere måter å behandle ankerorm på i akvarium eller dam. Kaliumpermanganat regnes vanligvis som den beste behandlingen og kan brukes enten som medisin i akvariet, eller ved å dyppe fisken i en oppløsning. Andre behandlinger som bad i saltvann, formalin og moderne antiparasitt-medisiner kan hjelpe. Tilsetning av salt i akvarievannet kan redusere faren for sekundære infeksjoner.

Manuell fjerning av parasittene er en av de sikreste måtene å bli kvitt den på. Dette kan gjøres ved å holde fisken i hånden og plukke ut parasittene med pinsett. Man må da være forsiktig så man ikke knekker av halen på parasitten slik at hodet sitter igjen i fisken. Noen ganger kan parasitten grave seg så dypt inn at å trekke den ut skader fisken mer enn å la den sitte der, og bare behandle den med medisiner.

## Historie
Slekten *Lernaea* ble opprettet av Carl von Linné i 1758, og inneholdt da ferskvannsartene *[[Lernaea cyprinacea]]* og *[[Lernaea samlonea]]*, samt saltvannsarten *[[Lernaea asellina]]*. *Lernaea samlonea* ble senere flyttet til slekten *[[Salmonicola]]*, mens *Lernaea asellina* ble flyttet til slekten *[[Medesicaste]]*.

## Arter (utvalg)
* *[[Lernaea anomala]]*
* *[[Lernaea bhadraensis]]*
* *[[Lernaea catostomi]]*
* *[[Lernaea chackoensis]]*
* *[[Lernaea composita]]*
* *[[Lernaea cruciata]]*
* *[[Lernaea cyprinacea]]*
* *[[Lernaea devastatrix]]*
* *[[Lernaea dolabrodes]]*
* *[[Lernaea elegans]]*
* *[[Lernaea haplocephala]]*
* *[[Lernaea insolens]]*
* *[[Lernaea polymorpha]]*
* *[[Lernaea pomotidis]]*
* *[[Lernaea tortua]]*

## Referanser


## Eksterne lenker
*
Alfredo de Sá Cardoso

**Alfredo Ernesto de Sá Cardoso** (født 6. juni 1864 i Lisboa, død 24. april 1950 samme sted) var en portugisisk republikansk politiker i Den portugisiske første republikk og han tjente to ganger som statsminister av Portugal i denne republikken. 

Før han ble politiker var han offiser i den portugisiske hæren og han var blitt utnevnt til fenrik i 1886 for så å avansere til løytnant to år senere. Kaptein ble han ikke før i 1900 og deretter ble han utnevnt til major i 1911. Han fikk tittelen oberstløytnant i 1915 og ble utnevnt til oberst allerede to år etter det. Han var i tillegg medlem av det portugisiske republikanske partiet og han ble medlem av den respektive Rådgivende Juntaen i 1913.

Han var en integrert del av den portugisiske militærkomiteen for å forkynne om den første portugisiske republikk og han var aktiv i revolusjonen som begynte den 5. oktober 1910. Han tok del i motstanden mot opprøret til daværende president Sidónio Pais i desember 1917.

## Referanser